Diari Oficial de la Generalitat Valenciana


Sumari del DOGV 6772, del 11-05-2012 (2012/4546)

ORDE 9/2012, de 30 d'abril, de la Conselleria de Turisme, Cultura i Esport, per la qual es convoquen ajudes a la traducció d'obres literàries al valencià i del valencià a altres idiomes destinada a l'edició per a 2012.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6772

Data del DOGV
:   11-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4546


Data del document
:   30-04-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 9/2012, de 30 d'abril, de la Conselleria de Turisme, Cultura i Esport, per la qual es convoquen ajudes a la traducció d'obres literàries al valencià i del valencià a altres idiomes destinada a l'edició per a 2012. [2012/4546]
L'Estatut d'Autonomia de la Comunitat Valenciana determina l'oficialitat del valencià i atorga especial protecció i respecte a la seua recuperació.
La Llei 4/1983 d'Ús i Ensenyament del Valencià indica que la Generalitat prestarà suport a l'edició i promoció del llibre valencià donant un tractament específic als impresos en valencià.
Anualment, la Generalitat convoca ajudes per a la traducció i edició d'obres literàries al valencià i del valencià a altres idiomes, ajudes que han servit per a augmentar el fons bibliogràfic escrit en valencià, incorporant-hi obres i autors de diverses cultures. Com que l'experiència és molt positiva i té indubtable valor cultural, és convenient realitzar la convocatòria corresponent a 2012.
Per tot això, segons els preceptes dels articles 2.1 i 22 de la Llei 38/2003, de 17 de novembre, General de Subvencions (LGS), de la disposició final primera del Reial Decret 887/2006, de 21 de juliol, que aprova el Reglament General de Subvencions (RGS), de la Llei d'Hisenda Pública de la Generalitat Valenciana, text refós aprovat per Decret Legislatiu de 26 de juny de 1991; en virtut de les facultats que em són conferides per l'article 28 de la Llei 5/1983, de 30 de desembre, del Consell; vista la proposta de la directora general de Patrimoni Cultural de 26 de març de 2012, i de conformitat amb esta,
ORDENE
Primer
Es convoquen ajudes a la traducció i l'edició d'obres literàries al valencià i del valencià a altres idiomes per a 2012.
Segon
S'aproven les bases de la convocatòria, el model de sol·licitud i dels documents que s'inclouen com a annexos I, II, III i IV d'esta orde.
Tercer
Les ajudes, per un import global màxim de 12.000 euros, aniran a càrrec de la línia T3170000 de l'aplicació pressupostària 05.11.53.518.21.2 del pressupost de la Generalitat per a 2012.
DISPOSICIONS ADDICIONALS
Primera
Segons l'article 3.3 del Decret 147/2007 del Consell, esta convocatòria de subvencions no requerix notificació a la Comissió Europea, ja que les subvencions a atorgar tenen la consideració d'ajudes de minimis, segons l'article 2 del Reglament (CE) número 1998/2006 de la Comissió, de 15 de desembre de 2006, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE número L 379, de 28 de desembre de 2006).
En cap cas estes ajudes podran superar l'import màxim total per beneficiari de 200.000 €, que es reduïx a 100.000 € en el cas de beneficiaris que operen en el sector del transport per carretera, durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, segons establix el Reglament (CE) 1998/2006, de la Comissió.
Per a assegurar el compliment de les condicions indicades en el punt anterior, s'exigirà als sol·licitants una declaració sobre les ajudes de minimis rebudes durant els dos exercicis fiscals anteriors i durant l'exercici fiscal en curs (annex II, apartat G).
Segona
Les ajudes d'esta convocatòria seran incompatibles amb altres ajudes d'estat per als mateixos costos subvencionables, segons indica l'article 107 del Tractat de Funcionament de la Unió Europea (TFUE).
Tercera
Es delega en la directora general de Patrimoni Cultural la facultat de resoldre la concessió d'estes ajudes i se l'autoritza perquè, en l'àmbit de les seues competències, adopte les resolucions pertinents per a l'execució d'esta orde.
DISPOSICIÓ FINAL
Única
Esta orde produirà efectes l'endemà de ser publicada en el Diari Oficial de la Comunitat Valenciana.
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició es podrà interposar davant de la consellera de Turisme, Cultura i Esport en el termini d'un mes a comptar de l'endemà de ser publicada en el DOCV.
b) Si no hi ha recurs de reposició, el recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el DOCV.
València, 30 d'abril de 2012
La consellera de Turisme, Cultura i Esport,
LOLA JOHNSON SASTRE
Annex I
Bases de la convocatòria
Es convoquen ajudes a la traducció d'obres literàries al valencià i del valencià a altres idiomes, destinada a l'edició per a 2012, segons les bases següents:
Primera. Beneficiaris
1. Podran optar a les ajudes les editorials que es comprometen a traduir i editar obres en valencià i/o editar traduccions d'obres literàries del valencià a altres llengües segons les condicions de la present convocatòria.
2. No podran obtindre la condició de beneficiàries de les subvencions aquelles entitats en les quals concórrega alguna de les circumstàncies següents:
a) Haver sigut condemnades mitjançant sentència ferma a la pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs voluntari, haver sigut declarades insolvents en qualsevol procediment, trobar-se declarades en concurs llevat que en este haja adquirit eficàcia un conveni, estar subjectes a intervenció judicial o haver sigut inhabilitades segons la Llei 22/2003, de 9 de juliol, Concursal, sense que haja conclòs el període d'inhabilitació fixat en la sentència de qualificació del concurs.
c) Haver donat lloc a la resolució ferma de qualsevol contracte subscrit amb l'Administració, per causa de la qual hagueren sigut declarades culpables.
d) Estar sotmeses la persona física, les persones administradores de les societats mercantils o aquelles que tinguen la representació legal d'altres persones jurídiques, en algun dels supòsits de la Llei 5/2006, de 10 d'abril, de conflictes d'interessos de membres de Govern i alts càrrecs d'administració; de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o en el cas de tractar-se de qualsevol dels càrrecs electes regulats en la Llei Orgànica 5/1985, de 19 de juny, del Règim Electoral General, en els termes establits en esta o en la normativa de la Comunitat Valenciana.
e) No estar al corrent en el compliment de les obligacions tributàries o davant de la Seguretat Social segons la normativa vigent.
f) Tindre la residència fiscal en un país o territori qualificat reglamentàriament com a paradís fiscal.
g) No estar al corrent del pagament d'obligacions per reintegrament de subvencions.
h) Haver sigut sancionada mitjançant resolució ferma amb la pèrdua de la possibilitat d'obtindre subvencions, segons la Llei 38/2003, de 17 de novembre, General de Subvencions (LGS), o la Llei 58/2003, de 17 de desembre, General Tributària.
i) No podran accedir a la condició de beneficiàries les agrupacions previstes en el segon paràgraf de l'apartat 3 de l'article 11 de la Llei General de Subvencions quan concórrega alguna de les prohibicions anteriors en qualsevol dels seus membres.
j) En cap cas no podran obtindre la condició de beneficiàries de les subvencions les entitats incloses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, Reguladora del Dret d'Associació.
k) Tampoc no podran obtindre la condició de beneficiàries les entitats respecte de les quals s'haja suspés el procediment administratiu de la inscripció per trobar-se indicis racionals d'il·licitud penal, en aplicació d'allò que disposa l'article 30.4 de la Llei Orgànica 1/2002, mentres no es dicte resolució judicial ferma en virtut de la qual puga practicar-se la inscripció en el registre corresponent.
3. Queden excloses, com a beneficiàries de les subvencions, les entitats que operen en els sectors de la pesca, aqüicultura i la producció primària dels productes agrícoles que figuren en l'annex I del Tractat CE, segons exigix el punt 1.1.a) i b) del Reglament 1998/2006.
Segona. Objectius i costos subvencionables
L'objectiu de la convocatòria és subvencionar els costos de la traducció de les diferents obres literàries que seran editades i ajudar el sector editorial per tal d'afavorir una major presència del valencià en l'àmbit literari.
La subvenció anirà destinada a sufragar, totalment o parcialment, els costos de la traducció de l'obra literària.
Tercera. Sol·licitud
La sol·licitud haurà de ser firmada per la persona que represente legalment l'editorial.
Les instàncies, que s'han d'ajustar al model que figura en l'annex II, s'han de dirigir a la Direcció General de Patrimoni Cultural de la Conselleria de Turisme, Cultura i Esport, i s'han de presentar, amb la informació i la documentació requerides en la present convocatòria, en el Registre General d'esta conselleria, en els de les direccions territorials de Turisme, Cultura i Esport d'Alacant, Castelló o València, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas de presentar-la en una oficina de correus, s'haurà de fer en sobre obert perquè la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació dels servicis postals, d'acord amb la Llei 24/1998, de 13 de juliol, del Servici Postal Universal i de Liberalització dels Servicis Postals.
El model de sol·licitud estarà disponible en la Conselleria de Turisme, Cultura i Esport, en Internet .
El termini de presentació d'instàncies serà de 20 dies hàbils comptadors a partir de l'endemà de la publicació de l'orde en el Diari Oficial de la Comunitat Valenciana. D'acord amb l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, si a partir de l'endemà de la publicació de la convocatòria, en el termini de sis mesos, no hi ha una resolució i comunicació expressa sobre la sol·licitud, es considerarà que ha sigut desestimada, la qual cosa no eximix la Conselleria de Turisme, Cultura i Esport de l'obligació de resoldre expressament d'acord amb l'article 42 de la Llei 30/1992, de 26 de novembre.
La Direcció General de Patrimoni Cultural revisarà les sol·licituds perquè totes les dades exigides en la convocatòria figuren en l'expedient. Quan la sol·licitud no reunisca els requisits establits en la present orde o no s'aporte la informació i la documentació que, d'acord amb esta, siga exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es requerirà l'entitat interessada perquè, en un termini de 10 dies, esmene la falta o aporte els documents preceptius, amb indicació que, si no ho fa així, se la tindrà per desistida de la seua petició, sense perjuí de la resolució expressa, que haurà de ser dictada en els termes que preveu l'article 42 de l'esmentada llei.
Quarta. Informació i documentació que s'han de fer constar en la sol·licitud
D'acord amb el que establix el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, la informació i la documentació requerides per a la tramitació de la sol·licitud figuraran en el model de sol·licitud.
Amb la finalitat de facilitar la simplificació administrativa, les declaracions responsables, les autoritzacions i l'aportació d'informació i de documentació estan incorporades en el model de sol·licitud de l'annex II de les presents bases.
En omplir la sol·licitud, caldrà aportar:
1. Informació sobre les dades identificatives de l'editorial, en què hauran de constar el CIF, la localitat, l'adreça a l'efecte de comunicacions tant postal com electrònica, i el número de telèfon. (Apartat A de la sol·licitud).
2. Informació sobre les dades identificatives de la persona sol·licitant, el número de DNI i l'acreditació sobre la capacitat de representació. (Apartat A de la sol·licitud).
3. Informació de dades sobre l'obra original objecte del contracte de la traducció, així com sobre la conformitat de qui tinga la titularitat dels drets d'autor o justificació de trobar-se l'obra en règim de domini públic. (Apartat B de la sol·licitiud).
4. Informació sobre el contracte entre l'editorial i la persona física o jurídica que realitzarà la traducció, en el qual ha de constar l'import dels honoraris i les dades identificatives de la persona que realitzarà la traducció. (Apartat C de la sol·licitud).
5. Informació sobre dades de l'edició: tiratge previst, quantitat de pàgines per exemplar i preu de venda al públic. (Apartat D de la sol·licitud).
6. Breu descripció sobre el valor cultural que suposa la traducció i l'edició de l'obra (Apartat E de la sol·licitud).
7. D'acord amb l'article 13 de la LGS, les entitats sol·licitants hauran d'estar al corrent en el compliment de les obligacions tributàries i de la Seguretat Social. En conseqüència, hauran d'acreditar el compliment d'estes obligacions a través de la presentació dels corresponents certificats expedits per l'Agència Estatal de l'Administració Tributària i de la Tresoreria de la Seguretat Social, així com certificat de la Conselleria d'Hisenda i Administració Pública, que acredite que l'entitat sol·licitant no té deutes de naturalesa tributària amb la Generalitat.
No obstant això, i d'acord amb el que disposen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, no caldrà presentar estos certificats si s'autoritza expressament la Conselleria de Turisme, Cultura i Esport perquè comprove el compliment d'estes obligacions, en el termes establits en l'apartat 8 de les bases. En el cas de denegar-se esta autorització, l'entitat sol·licitant haurà d'aportar, en la sol·licitud, els certificats corresponents.
8. Les dades de l'imprés de domiciliació bancària per a pagaments de la Generalitat. (Annex III de la convocatòria).
9. Declaracions responsables. Per a simplificar la presentació de documentació, l'entitat facilitarà la informació requerida a través de les declaracions responsables que figuren en el model de sol·licitud. En cas de no firmar-les, l'entitat haurà d'aportar la documentació acreditativa del compliment dels aspectes següents:
a) Sobre la veracitat de les dades que s'aporten en la sol·licitud i l'assumpció de responsabilitats en cas de la seua inexactitud. (Apartat H1 de la sol·licitud).
b) Sobre el compliment dels requisits de la convocatòria. (Apartat H2 de la sol·licitud).
c) De no estar sotmesa a cap prohibició per a obtindre la condició de beneficiari, de les assenyalades en l'article 13 de la Llei 38/2003, de 17 de novembre, General de Subvencions (BOE núm. 276, de 18.11.2003). (Apartat H3 de la sol·licitud).
d) Sobre la disposició i conservació de la documentació acreditativa corresponent i sobre el compromís a conservar-la durant la vigència de l'expedient. (Apartat H2 de la sol·licitud).
e) Sobre el compliment de la norma sobre integració de persones amb discapacitat o, si és el cas, l'exempció, d'acord amb el que disposa el Decret 279/2004, de 17 de desembre, del Govern Valencià, pel qual es regulen les mesures en els procediments de contractació administrativa i de concessió de subvencions per al foment de l'ocupació de les persones amb discapacitat. (Apartat H4 de la sol·licitud).
f) Sobre les ajudes de minimis rebudes en l'exercici fiscal present i en els dos exercicis fiscals anteriors (Apartat F de la sol·licitud).
10. Autoritzacions. Per a afavorir l'agilització administrativa, l'entitat sol·licitant podrà atorgar les autoritzacions a la Conselleria de Turisme, Cultura i Esport a través del model de sol·licitud. En cas de no firmar-les, l'entitat haurà d'aportar la documentació acreditativa del compliment dels aspectes següents:
a) Obtindre de forma telemàtica o electrònica les dades pertinents que estiguen en poder de la Tresoreria General de la Seguretat Social, de l'Agència Estatal de l'Administració Tributària i de la Conselleria d'Economia, Indústria i Comerç. (Apartat I1 de la sol·licitud).
b) La consulta de les dades en el sistema de verificació de dades de l'entitat i de la persona sol·licitant. (Apartat I1 de la sol·licitud).
c) Enviar informació i notificació referides a l'expedient per mitjans telemàtics i electrònics. (Apartat I2 de la sol·licitud)
La presentació de sol·licituds per a optar a les ajudes suposa l'acceptació expressa i formal de les condicions de la convocatòria.
Quinta. Comissió Tècnica
Les sol·licituds seran estudiades i avaluades per una Comissió Tècnica que, com a òrgan col·legiat, presidirà el subdirector general de Política Lingüística, de la qual formaran part el cap del Servici d'Acreditació i Promoció del Valencià, una persona tècnica en promoció lingüística del Servici de Traducció i Assessorament del Valencià, una persona tècnica en promoció lingüística del Servici d'Acreditació i Promoció del Valencià, i la cap de la Unitat de Promoció Social del Valencià, que exercirà com a secretària de la Comissió. En cas de produir-se alguna vacant o absència dels membres de la Comissió, la directora general de Patrimoni Cultural designarà les persones suplents corresponents.
Sexta. Ordenació, instrucció i resolució del procediment d'atorgament de les subvencions
La concessió de les ajudes es realitzarà a través del procediment de concurrència competitiva.
La instrucció del procediment correspondrà al Servici d'Acreditació i Promoció del Valencià de la Subdirecció General de Política Lingüística.
En una primera fase de selecció, la Comissió examinarà les sol·licituds presentades i n'elaborarà una llista ordenada seguint els criteris i puntuacions següents:
Interés cultural de l'obra 0-25 punts.
Extensió 0-25 punts.
Característiques de la traducció 0-20 punts.
Nombre d'exemplars 0-15 punts.
Preu venda públic/ejemplar 0-15 punts.
Superaran la fase de selecció totes les sol·licituds que obtinguen més de 50 punts.
Amb les obres seleccionades es procedirà a distribuir el pressupost disponible en la convocatòria, per a la qual cosa s'aplicarà un percentatge, igual per a totes les sol·licituds, sobre el pressupost de la traducció.
La subvenció arribarà, com a màxim, a l'equivalent de l'import fixat en el contracte entre la part traductora i l'empresa editora.
Atenent els criteris indicats, la comissió elaborarà l'informe i la proposta corresponent que l'òrgan instructor presentarà a la directora general de Patrimoni Cultural, la qual resoldrà la concessió i la quantitat de la subvenció.
La resolució serà publicada en el Diari Oficial de la Comunitat Valenciana, tal com preveu l'article 18 de la LGS.
Sèptima. Obligacions
Les entitats beneficiàries de les subvencions tindran les obligacions següents:
1. Realitzar l'activitat que fonamenta la subvenció i justificar-la adequadament segons s'indica en esta convocatòria.
2. Acreditar davant de la Conselleria de Turisme, Cultura i Esport l'edició de l'obra subvencionada dins del termini que acabarà el 5 de novembre de 2012.
3. Així mateix, en els crèdits de les obres subvencionades s'haurà de fer constar, en la llengua en què s'edita l'obra, la col·laboració de la Conselleria de Turisme, Cultura i Esport amb el següent text: «La present edició ha sigut traduïda amb una ajuda de la Conselleria de Turisme, Cultura i Esport de la Generalitat».
4. Comunicar a la Conselleria de Turisme, Cultura i Esport altres ajudes i subvencions obtingudes d'altres organismes, així com la resta de recursos o ingressos per a la mateixa finalitat. La comunicació s'haurà d'efectuar en conéixer les aportacions i, en tot cas, amb anterioritat a la justificació de l'aplicació que se'ls ha donat als fons percebuts.
5. Estar sotmeses a les actuacions de comprovació de la traducció, de l'edició i de control financer que corresponen a la Intervenció General, a les quals aportaran la documentació que se'ls requerisca.
6. Disposar dels llibres comptables, registres diligenciats i d'altres documents degudament auditats, en els termes exigits per la legislació mercantil i sectorial aplicable a l'entitat beneficiària, amb la finalitat de garantir l'adequat exercici de les facultats de comprovació i de control.
7. Conservar els documents justificatius de l'aplicació dels fons rebuts, en la mesura que podran ser objecte de les actuacions de control i de comprovació.
8. Acreditar que estan al corrent de les obligacions tributàries i de la Seguretat Social.
9. Procedir al reintegrament dels fons percebuts en els supòsits indicats en l'article 37 de la LGS.
L'incompliment de les anteriors obligacions serà causa de l'exigència de les responsabilitats o sancions corresponents segons la legislació vigent.
Octava. Finançament de les activitats i causes de reintegrament
1. En aplicació de l'article 19.3 i 19.4 de la Llei General de Subvencions, tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions, ajudes, ingressos o recursos, podrà donar lloc a la modificació de la resolució de la concessió.
2. L'import de les subvencions en cap cas no podrà ser de tal quantitat que, aïlladament o en concurrència amb subvencions, ajudes d'altres administracions públiques, d'altres ens públics o privats, o altres ingressos, supere el cost de l'activitat que ha de realitzar el beneficiari.
3. En aplicació de l'article 37 de la Llei General de Subvencions, serà procedent el reintegrament i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament en els casos següents:
a) Obtenció de la subvenció havent falsejat les condicions ací requerides, o haver amagat aquelles que haurien impedit la subvenció.
b) Incompliment total o parcial de l'objectiu, de l'activitat, o la no-adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la LGS i en les normes establides en esta convocatòria.
d) Incompliment de l'obligació d'adoptar les mesures de difusió establides en l'apartat 4 de l'article 18 de la LGS i en la base sèptima 3 d'esta convocatòria.
e) Resistència, excusa, obstrucció o negativa a les actuacions de comprovació i control financer previstes en la legislació vigent, així com l'incompliment de les obligacions comptables, registrals o de conservació de documents quan d'això es derive la impossibilitat de verificar la utilització donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Incompliment de l'obligació de realitzar l'activitat subvencionada.
Novena. Forma de pagament
L'import de l'ajuda concedida serà abonat a l'empresa editora a partir del moment en què es justifique adequadament l'edició de l'obra subvencionada a la Direcció General de Patrimoni Cultural de la Conselleria de Turisme, Cultura i Esport.
Quan, de la documentació aportada per a la justificació de la subvenció, es comprove que la confluència d'ajudes o ingressos supera l'import total de l'activitat subvencionada, es procedirà a la minoració corresponent de la quantitat de la subvenció.
Deu. Justificació de la subvenció
El termini de presentació de la documentació justificativa acabarà el 5 de novembre de 2012. Si la justificació no es presenta en este termini, s'entendrà que es renuncia a l'ajuda i que la subvenció queda sense efectes.
Per a justificar adequadament la subvenció caldrà presentar, degudament omplit, el model de compte justificatiu que figura en l'annex IV de la convocatòria que haurà de ser firmat per la persona representant de l'entitat.
En el compte justificatiu figuraran:
a) Les dades identificatives de l'entitat i de l'obra subvencionada (Apartat A, annex IV).
b) La declaració responsable sobre la veracitat de la informació, de les dades i de la documentació justificativa aportada, així com el compromís de conservar i de posar a la disposició de la Conselleria de Turisme, Cultura i Esport, la documentació original durant el temps de vigència de l'expedient (Apartat E, annex IV).
c) La relació dels gastos, dels perceptors i del detall de les factures corresponents amb què es justifiquen els honoraris pagats per la traducció de l'obra subvencionada (Apartat D, annex IV).
Si la traducció de l'obra ha sigut finançada, a més de la subvenció, amb fons propis o altres subvencions o recursos, s'haurà d'acreditar en la justificació l'import, la procedència i l'aplicació d'estos fons a l'activitat subvencionada. En tot cas, la confluència de subvencions, ajudes econòmiques o altres ingressos no podrà superar l'import del contracte de la traducció que hi havia previst en la sol·licitud i sobre el qual es va concedir la subvenció.
A més de la informació anterior, s'hauran de presentar tres exemplars corresponents a l'edició de l'obra que ha sigut subvencionada, els quals hauran de complir tots els requisits previstos en esta convocatòria (Apartat C, annex IV).